als_Latn dik_Latn sag_Latn
Sali Berisha nuk ka as një plan t’i rikthehet drejtimit të në Partinë Demokratike. Lideri historik i së djathtës shqiptare, largimin një vit më parë nga drejtimi i PD-së, e konsideron një divorc të parikuperueshëm. Megjithatë, ai pranon gjatë një interviste për “Ora News” se është i gatshëm të sakrifikojë gjithçka për të ndihmuar PD-në për t’u rikthyer në fitore.
Sa mund të zënë vend në vendin tonë mesazhet e Papës, duke përfshirë në këtë mes edhe politikën.
Unë mendoj se ata që besojnë se politika shqiptare do i kapitalizojë ata, druaj se do mbeten të zhgënjyer. Sinjalin më të parë e dhanë qeveritarët e sotëm kur i lejuan vetes që në prag të vizitës të parakalojnë në Gjirokastër me portretet e Enver Hoxhës, të parakalojnë në Pezë me portretet e diktatorit mizor, duke i thënë indirekt Papës se firmat e etërve tanë janë në torturën, ekzekutimin, martirizimin e këtyre 40 shenjtorëve të ardhshëm dhe atyre qindra mijëra të tjerëve, ndaj dhe mos na i sulmo. Nuk kishte mesazh më të përçudnuar se sa mund t’i dërgonim ne Atit të Shenjtë, por dhe mbarë botës, në prag të vizitës ë tij. Së dyti, druaj se ata që besojnë se do kapitalizohen këto mesazhe, do zhgënjehen, sepse Edi Rama ka një projekt, projektin e Sekretarit të Parë të Komitetit Qendror: të gjitha pushtetet në dorën e tij. Dhe këtë po e fakton duke zhveshur dhe duke marrë kompetencat e të gjitha institucioneve. Druaj shumë se ata që do mendojnë se do kapitalizohen, do zhgënjehen, sepse kjo administratë jo rastësisht, këto institucione të kësaj mazhorance, janë të mbushura me vrasës, trafikantë, pengmarrës, në parlament dhe kudo. Pra, njëlloj si në administratën hoxhiste, por në administratën hoxhiste ata vinin nga lufta, kurse në administratën e Edi Ramës vijnë nga malavita, vijnë nga bota e krimit. Ndaj dhe ndonëse do doja shumë që në interesin më të mirë të çdo qytetari shqiptar kjo vizitë të kthehej në një mirësi afatgjatë për shqiptarët, druaj se me neo-bllokmenët në pushtet, qytetarët shqiptarë do mbeten të zhgënjyer.
Bashkëpunimi dhe dialogu tha Papa është një çelës i suksesit për të ecur përpara për proceset integruese, por dhe për zhvillimin e vendit. A mund të themi që palët politike sot në Shqipëri e praktikojnë dialogun dhe bashkëpunimin? Duhet të theksojmë se opozita vazhdon të ketë një bojkot prej disa muajsh dhe nuk është pjesë e diskutimit politik.
Sepse kryeministri vetë dhe jo kush tjetër merr përsipër të organizojë dajakun në parlament ndaj opozitës, sepse kryeministri vetë dhe askush tjetër merr përsipër të shkelmojë vendimet e Gjykatës Kushtetuese, të cilat urdhërojnë mazhorancën të zhbllokojë komisionin hetimor parlamentar për vjedhjen e serverit të Tatimeve, të zbatojë vendimin për nëpunësit civilë. Pra, dialogu kërkon dy vetë dhe opozita ka qenë, është dhe mbetet e gatshme për dialog, por qeveria i përgjigjet kësaj kërkese me dhunim të të drejtave kushtetuese të opozitës, i përgjigjet me organizime direkt nga kryeministri të dhunës në parlament ndaj deputetëve që flasin haptas dhe denoncojnë praninë e vrasësve, trafikantëve, pengmarrësve në parlament.
als_Latn als_Latn als_Latn als_Latn als_Latn